**Tanmenetjavaslat**

**Fenyődi Andrea – Pénzesné Börzsei Anita**

**Az én világom 4. (AP-041801)**

**című erkölcstankönyvhöz**

**Bevezetés**

A tankönyv felépítésében és koncepciójában is követi az előző három könyvet. A 3-4. évfolyampár kerettantervi tananyagából, a második osztályos könyvhöz hasonlóan a második három témakört dolgozzuk itt fel: **Én és tágabb közösségeim, Én és a környezetem, Én és mindenség**. Ezt a szerkezeti bontást az indokolja, hogy így egy témakörre több idő, nagyobb óraszám jut, jobban el lehet mélyülni a tananyagban és a különböző képességek gyakorlásában.

A három nagy fejezeten belül 22 lecke található. A könyv 72 oldalas. Egy-egy lecke 2-4 oldalas.

A tankönyv felépítése, módszertani eszköztára követi a korábbi könyveket. Szerepelnek játékok, versek, mesék, történetek olvashatunk. A grafikák részben illusztrálják a könyvet, de az esetek nagy részében a képekhez, fotókhoz feladat is kapcsolódik. A fejezetválasztó rajzokat az Igazgyöngy Alapítványi Iskola tanulói készítették, így ezek is a tehetség és gyermeki kifejezőerő példái, ugyanakkor fejezetindító vagy összefoglaló beszélgetést inspirálhatnak.

Továbbra is a gyermeki tapasztalatokra alapozunk, de ebben a tankönyvben jelenik meg a legnagyobb hangsúllyal az ismeretterjesztés. Ez elsősorban azt a célt szolgálja, hogy a gyermek az ítéletalkotásába több információt építsen be, törekedjen az alaposabb megismerésre, illetve szélesítse a látókörét. (Tehát nem számonkérendő tananyag.) A témákból fakadóan egyszerre jelenik meg a magyar kultúra mélyebb ismerete és a különböző kultúrák megismerése.

Az életkor előrehaladtával hangsúlyosabbá válik a vita, illetve a különböző nézőpontok megismerése. Az ítéletalkotást egyre inkább sokoldalú érveléssel támaszthatják alá a gyerekek. A tanító részéről itt még inkább a moderátori szerep felvállalása szükséges. A viszonylagosság, egyedi megítélések felismerése nem biztos, hogy könnyű feladat, mivel ebből következhet, hogy nincs mindenben egyértelmű igazság, tehát a konszenzusra törekvés lesz fontos.

Ahogy már a másodikos, harmadikos könyvben is, itt is megjelennek nehezebb témák, A szegénység, a kiközösítés, előítélet, felelősségvállalás, a virtuális világ veszélyei mellett a halál témája az, amire jobban érdemes felkészülnie a tanítónak, és szükség szerint bővítve vagy más módon feldolgozni.

Új vagy továbbfejlesztett elemek, illetve változások a tankönyvben:

* Panka és Peti már nem szerepel a könyvben
* igen sok helyen találhatók projektfeladatok, kutatómunka, amelyek elvégzésekor a közös munkát megtapasztalhatják és értékelhetik a gyerekek,
* többször találhatóak vitára vagy fogalom értelmezésére késztető állítások,
* néhány feladatban azt javasoljuk, hogy gondolja végig a tanuló, egyetért-e az állítással, de nem kell beszámolni róla másoknak – egyéni gondolkodás
* a nyelvről szóló részeknél újra előkerül az erőszakmentes kommunikáció – utalni lehet a harmadikban tanultakhoz
* Tudod-e? vagy Olvasd el! címmel szerepel az információs rovat
* Projektleckék: ezek a leckék másfajta feldolgozást igényelnek, nagyobb mértékben vesznek részt a tanulók az anyag összeállításában. A lecke az alapfeladatokat – pl. szereplők kitalálása, egy szituáció felvázolása – adja meg, majd a gyerekek csoportokban találják ki, írják meg, játsszák el a feladatokat, majd tanítói segítséggel megbeszélik. Ilyenek az Összetartozás, Elfogadás, Felelősség, Igazság c. leckék. Itt ugyanazokkal a szereplőkkel lehet dolgozni, tehát a feladatok átívelnek a tanéven.

A tanítás koncepciójának továbbra is a rugalmasság, tanulókhoz való alkalmazkodás az egyik alapja. Tankönyvünk tehát széles feladatsort kínál egy-egy kerettantervi résztéma feldolgozásához, amelyből a tanító és a gyerekek választják ki a számukra legérdekesebbet. Mivel a tankönyvben leckéinek száma kevesebb, mint az éves óraszám, a tanító dönthet arról, melyik témát hány órában dolgozza fel. (Például, ha más tanórákon foglalkoztak a témával, akkor csak az attól eltérő anyagot érdemes használni, illetve több idő marad a dramatikus és a projektfeldolgozásra. Vagy egyik órán egy tankönyvi leckéből szövegfeldolgozással közelítjük meg a témát, a következő leckéből pedig inkább a dramatizálás vagy a kutatómunka révén fejlesztjük a gyerekeket.)

Tankönyvünk a módszertani eszközök és tevékenységek széles palettáját alkalmazza – elsősorban a tanító munkáját segítendő, hogy az adott tanítási helyzetben a véleménye szerint legalkalmasabb, a csoportnak leginkább megfelelő módszert válassza. Ezek: *ráhangoló játékok, versek, esetelemzések* – irodalmi szemelvények, képregények vagy valós tapasztalatok feldolgozása megbeszéléssel, *egyéni véleményalkotás* írásban vagy képi kiegészítőkkel, véleményalkotás és -egyeztetés beszélgetés és *vita* segítségével, *asszociációs* feladatok – képek, versek alapján – a nem tudatos és affektív tényezők, valamint személyes tapasztalatok előhívására, *dramatizálás*, *szituációs játékok, alkotómunka, ismeretszerzés, kutatás, projektmunka, kommunikációs technikák* megismerése. A projektmunkák egy része iskolán kívüli tevékenységhez kapcsolódik.

A leckék felépítése és a grafikai szervezők ugyanazok, mint korábban: rózsaszín feladatszám jelöli a témára hangoló feladatokat, zöld a szövegfeldolgozást, sárga a témafeldolgozó egyéb feladatokat és lila a kreatív szakaszt. A piktogram a tevékenységfajtát jelöli, bár van olyan feladat, amihez többféle tevékenység tartozik, itt a legfontosabbat jelöli a piktogram.

Tankönyvünk sok lehetőséget kínál olyan tevékenységekre, amelyek az értékelés alapjául szolgálhatnak. Az órai feladatokban való részvétel mellett a projektfeladatok, alkotó feladatok elvégzése, a gondolkodtató kérdésekre adott egyéni válaszok megfogalmazása, a beszélgetésekben vagy reflexiókban történő megnyilvánulások árnyaltságának értékelése mellett a felvázolt esetek többszempontú elemzése, empátiás megnyilvánulások, az önreflexióban, vitakultúrában, kommunikációban, önfegyelemben, együttműködésben végbemenő fejlődés – mivel a tevékenységek erre lehetőséget teremtenek – is értékelhető.

Tanmenetjavaslatunk végén mellékletben találhatók a **játékok leírásai** és a tankönyvben nem megadott **szövegek**.

| **Óra** | **Téma, tartalom** | **Ajánlott tevékenységformák, módszertani javaslatok** | **Felmerülő fogalmak\*** **Értékek** | **Célok, fejlesztendő kompetenciák** | **Javasolt taneszközök** | **Egyéb javaslatok a témakörhöz (**projekt, gyűjtőmunka, játék stb.) |
| --- | --- | --- | --- | --- | --- | --- |
| 1. óra | **Év eleji bevezető, az új tanulók megismerkedése a tantárggyal, ismétlés, közösségfejlesztő játékok** |
| **I. Közös életünk** |
| 2. óra | **Újra együtt**Személyes fejlődés, célok, tervek, az osztályközösség, szabályok, tanulás | Szöveg olvasása a fejlődésről.Mese meghallgatása célokról, odavezető útról.Mozgásos és alkotó tevékenységgel a csoportban elfoglalt helyzet megjelenítése.Vita és képregény megbeszélése a hatékony tanulásról. | Változás, érték, tudás, iskola, tanulás, tervezés, tanulásszervezés változás, közösség, szabály. | A gyerekek tudják megfogalmazni, milyennek látják magukat jelen állapotukban, miben szeretnének változni, fejlődni, mit szeretnének megtanulni. Vegyék észre, mi szükséges ezeknek a céloknak az eléréséhez. Legyen vágyuk a tudásuk gyarapítására, vizsgálják saját tanulásuk hatékonyságát.Gondolják végig a közösségben elfoglalt helyüket, saját képességeiket. | Tankönyv, füzet, papír, rajzeszközök, olló, ragasztó | „Bumm” játékkal köszönési módok kreatív alkalmazása, kommunikáció fejlesztéseAlkotó tevékenység: osztályfa készítéseProjektmunka: erkölcstanórai szabályok megalkotása és programnaptár készítése |
| Önismeret, énkép, közösséghez tartozás, fejlődés, figyelem, megfigyelőképesség. |
| 3. óra | **Család**Családi kapcsolataink, ünnepek, együttlét. Szeretet, törődés a családtagok között. A korábbi generációk élete, elhunyt családtagok emlékének felidézése | Vers és kép alapján család bemutatása.Mese meghallgatása után beszélgetés a szeretetről, törődésről.Vers alapján emlékezés elhunyt rokonokra.Kérdések megválaszolása a család múltjáról.Képek alapján családi ünnepek, együttlétek felidézése. | Család, rokonok, szeretet, törődés, érzelmek, elhunyt, halott, ünnep, együttlét. | A családhoz tartozás pozitív élményének erősítése, tudatosítása. A régebben élt családtagokhoz kötődés erősítése.  | Tankönyv, füzet, rajzeszközök  | „Családi perpatvar” játék során a családi kapcsolatok felelevenítéseAlkotó tevékenység: családi találkozóról rajz készítése |
| Önismeret, önazonosság, családhoz tartozás, szeretet, érzelmi kötődés, mások megismerésére törekvés, emlékezés. |

**\***A Felmerülő fogalmak nem megtanítandó fogalmak, hanem a beszélgetések során nagy valószínűséggel előkerülő és magyarázatot igénylő szavak, vagy olyan szavak amelyek egyéni értelmezéseiről érdemes beszélni.

| **Óra** | **Téma, tartalom** | **Ajánlott tevékenységformák, módszertani javaslatok** | **Felmerülő fogalmak** **Értékek** | **Célok, fejlesztendő kompetenciák** | **Javasolt taneszközök** | **Egyéb javaslatok a témakörhöz (**projekt, gyűjtőmunka, játék stb.) |
| --- | --- | --- | --- | --- | --- | --- |
| 4-5. óra | **Anyanyelvünk**A magyar nyelv közösségerősítő funkciója, közös kulturális tudás. A nyelv gazdagodása jövevényszavakkal, nyelvjárások, különböző szókincs használata. A nyelv védelme. | Nyelvi játékokkal és idézetekkel a közös tudásra fókuszálás.Nyelvjárási szavak értelmezése képek segítéségével.Párbeszéd alapján a nyelvi stílusokról beszélgetés.Vita a nyelvi megértést segítő szerepről.Tudod-e? szöveg alapján a jövevényszavak azonosítása.Magyar nyelv szép szavainak gyűjtése csoportmunkában. | Anyanyelv, nemzetiség, nyelvjárás, megértés, történelem, honfoglalás, nyelvújítás | A gyerekek ismerjék fel a magyar nyelv gazdagságát, kulturális közösség összetartásban betöltött szerepét. Tudatosuljon a nyelv állandó változása, a más nyelvek hatása, éljék meg ezt gazdagodásként. Vegyék észre, hogy tudatos nyelvhasználattal mi is hatunk a nyelvre. Kommunikációban figyeljenek arra, mit érthet meg a másik. | Tankönyv, füzet, rajzeszközök | Alkotó tevékenység: új szavak alkotása idegenül hangzó szavak helyett.Családban gyakran használt jellemző szavak, mondatok, szólások gyűjtése. |
| Anyanyelv szépsége, védelme, gazdagsága, nyelvi-kulturális közösséghez tartozás, megfontolt nyelvhasználat, mások megértésére törekvés, figyelem, elfogadás, önismeret |
| 6. óra | **Nyelvi sokszínűség**A világ nyelvei, a nyelvek sokfélesége. A megértést nehezítő nyelvi helyzetek, a nyelvtanulás szerepe. Nyelvi kultúrák találkozása. | Ismerkedés a világ nyelveivel köszönések és térkép segítségével.Tudod-e? szöveg alapján az egyetemes nyelvi képesség és a nyelvi sokszínűség megismerése. Történet segítségével kétnyelvű családok helyzetének megbeszélése.Vita a nyelvi változatosságról, nyelvtanulásról.A megértést segítő körülírások gyakorlása. | Nyelv, siket, jelnyelv, jelelés, vak, Braille-írás, nyelvi változatok, hivatalos nyelv, nyelvcsalád, finnugor, nyelvelsajátítás, kétnyelvű, fordítás, nyelvtanulás | A gyermekek ismerjék meg a nyelvi sokszínűséget, fogadják el a nyelvek egyenrangúságát. Gondolják végig, milyen nehézségeket jelenthet és milyen kulturális többletet ad a nyelvi változatosság. Legyenek képesek egy kétnyelvű kommunikációs vagy kulturális helyzetet felmérni. Próbálják elképzelni a nyelvi kisebbségek élethelyzetét. | Tankönyv, füzet, világtérkép  | Alkotó tevékenység: kitalált napló írása idegen nyelvi környezetbe kerülésről |
| Önismeret, önreflexió, önkontroll, mások megismerése, empátia, elfogadás, nézőpontváltás, megértésre törekvés, nyelvi-kulturális közösséghez tartozás |

| **Óra** | **Téma, tartalom** | **Ajánlott tevékenységformák, módszertani javaslatok** | **Felmerülő fogalmak** **Értékek** | **Célok, fejlesztendő kompetenciák** | **Javasolt taneszközök** | **Egyéb javaslatok a témakörhöz (**projekt, gyűjtőmunka, játék stb.) |
| --- | --- | --- | --- | --- | --- | --- |
| 7-8. óra | **A nyelv ereje**A beszélő szándékának megjelenése a nyelvi megfogalmazásban, kedvesség, lenézés, sértés, szidalmazás. A kommunikáció minősége az interneten. | Szavak, mondatok használatának elemzése a társra gyakorolt hatás szerint.Párbeszéd kitalálása képek alapján, különböző stílusban.Állítások alapján vélemény formálása a beszédstílusokról és az internetes kommunikációról.Írásbeli véleményalkotás, érvelés helyzetleírások alapján. | Beszélgetőtárs, jelentés, elítélő, sértő, bántó, szidás, csúnya beszéd, őszinteség, udvariasság. | A gyerekek gondolkodjanak el azon, milyen hatással vannak rájuk különböző szóhasználatok, és azon, mivel és hogyan okozhatnak ők kárt a beszélgetőtársuknak. Vizsgálják meg saját kommunikációs viselkedésüket. Legyenek tudatában az (internetes) zaklatás módjainak. Gyakorolják a figyelmes megnyilatkozásokat. | Tankönyv, füzet, papír, rajzeszközök | „Amilyen az adjonisten” játékkal a nyelvi stílus tükrözése. Alkotó tevékenység: jókívánságkártya megfogalmazása, elkészítése |
| Felelősségtudat, odafigyelés, tudatos gondolkodás, empátia, udvariasság, kedvesség, figyelmesség, önismeret, önvédelem, kiállás magunkért. |
| 9. óra | **Összetartozás*****(részösszefoglaló, projekt jellegű feldolgozás – a lecke kihagyható vagy máshová tehető)***Az embereket összekötő cselekvések, jelenségek, közösségek | Megadott szavak alapján beszélgetés az összetartozást erősítő jelenségekről.Csoportos munkában összefüggő jelenetek kitalálása, dramatizálása, alkotások készítése egy elképzelt gyermekről, kapcsolatairól és életéről.  | Összetartozás, tágabb közösségek, közös munka. | A gyerekek tapasztalják meg a közös munkával létrehozott alkotások örömét. A tanult fogalmakat különböző helyzetekben értelmezzék, alkalmazzák. Gyakoroljanak pozitív viselkedési formákat.Együttműködés, fantázia, nézőpontváltás, önismeret kommunikáció fejlesztése. | Tankönyv, füzet, papír, rajzeszközök | Alkotó tevékenység:karakterek, szituációk, párbeszédek kitalálása, eljátszása, heti programnaptár, plakát készítése, ajándék tervezése |
| Együttműködés, tisztelet, kölcsönösség, közösség, empátia, megértés, önkifejezés, fantázia, kommunikáció. |

| **Óra** | **Téma, tartalom** | **Ajánlott tevékenységformák, módszertani javaslatok** | **Felmerülő fogalmak** **Értékek** | **Célok, fejlesztendő kompetenciák** | **Javasolt taneszközök** | **Egyéb javaslatok a témakörhöz (**projekt, gyűjtőmunka, játék stb.) |
| --- | --- | --- | --- | --- | --- | --- |
| 10. óra | **Nemzet, állam**A nemzethez tartozás jelképei, a hazához tartozás érzése | Képek alapján nemzeti jelképek felismerése.Idézet alapján beszélgetés a hazához tartozásról.Tudod-e? szöveg alapján ismerkedés a nemzeti zászló történetével.István királyról szóló olvasmány értelmezése és eljátszása.Gyermeki beszámolók alapján a nemzethez tartozás élményének felidézése. | Nemzet, állam, haza, szülőföld, korona, jogar, palást, címer, fejedelem, király, megtérít, himnusz, kokárda, zászló. | A tanulók idézzék fel olvasmány- és hétköznapi élményeikből a nemzethez tartozás jelképeit, főbb történelmi eseményeit.Próbálják feltárni, megfogalmazni, mit jelent számukra az, hogy a magyar nemzethez/ államhoz tartoznak. | Tankönyv, füzet, papír, rajzeszközök | „Király, király adj katonát” – régi népi játék megismerése, csapatjátékAlkotó tevékenység: szülőföldhöz kapcsolódó élmény ábrázolásaProjektmunka: nemzeti ünnepekhez kapcsolódó programok gyűjtése, plakátkészítés |
| Nemzethez tartozás, kötődés a szülőföldhöz, hazafiság, összetartozás, közösség, céltudatosság, jobbító szándék, önismeret. |
| 11. óra | **Közösségi ünnepek**Az ünnepek, emléknapok szerepe a közösség életében. A nemzetközi emléknapok figyelemfelhívó szerepe. | Idézet és vers alapján beszélgetés az ünnep különlegességéről, az ünneplés módjairól.Gyermeki beszámolók segítségével az ünnepekhez való személyes viszonyulások megvitatása.Tudod-e? szöveg és plakátok alapján ismerkedés a nemzetközi emléknapokkal, azok szerepével. | Ünnep, ünneplés, ünnepség, megemlékezés, ünnepnap, emléknap, világnap. | Az ünnep belsővé tétele, a formalitásoktól elszakadva.A tanulók idézzék fel eddigi tapasztalataikból a különböző ünnepi élményeiket.Próbálják feltárni, megfogalmazni, mit jelent számukra egy ünnep, megfelelőnek tartják-e a megemlékezések módját.Gondolkodjanak el a nemzetközi emléknapok által megjelölt célok fontosságáról és arról, hogyan szolgálja a célt a közös megemlékezés.  | Tankönyv, füzet, papír, rajzeszközök | Alkotó tevékenység: az iskolai ünnepségekről szóló fogalmazás készítéseProjektmunka: Emléknap kitalálása közös megegyezéssel, programok, plakát tervezése |
| Nemzethez tartozás, hazafiság, összetartozás, közösség, önismeret, céltudatosság, jobbító szándék, kezdeményezés. |

| **Óra** | **Téma, tartalom** | **Ajánlott tevékenységformák, módszertani javaslatok** | **Felmerülő fogalmak** **Értékek** | **Célok, fejlesztendő kompetenciák** | **Javasolt taneszközök** | **Egyéb javaslatok a témakörhöz (**projekt, gyűjtőmunka, játék stb.) |
| --- | --- | --- | --- | --- | --- | --- |
| 12. óra | **Jeles napok**Közösségi, családi és népszokások közösségösszetartó ereje. Az ünnep fogalmának összefoglalása. |  Képek segítségével ismerkedés népszokásokkal. Olvasmány alapján beszélgetés az ünnepek alakulásáról, szerepéről, családi eseményekről.Gondolattérkép készítésével az ünnep fogalmának szélesítése. | Népszokás, hagyomány, pünkösd, kiszehajtás, betlehemezés, pünkösd | Az ünnep belsővé tétele, a formalitásoktól elszakadva.A tanulók idézzék fel eddigi tapasztalataikból és tanulmányaikból a népi hagyományokat, ünnepi élményeiket.Próbálják feltárni, megfogalmazni, mit jelentenek számukra a családi ünnepek.Gondolkodjanak el azon, hogyan változtatnának a családi megemlékezéseken. A három lecke alapján bővítsék, foglalják össze az ünnepről alkotott gondolataikat. | Tankönyv, füzet, rajzlap, rajzeszközök | „Pünkösdi királynéjárás” játék előadása versselAlkotó tevékenység: ajándék kitalálása Projektfeladat: fogalmazás készítése az ajándékról,együttlétről csoportos munkában |
| Közösség, család, együttlét, egymásra figyelés, szokás, hagyomány. |
| 13-14. óra | **Szokások**Hétköznapi és ünnepi családi szokásaink. Ismerkedés a nemzetiségekkel szokásaikon keresztül | Vers és képek segítségével hétköznapi események bemutatása, beszélgetés családi szokásokról.Tudod-e? szöveg és ismeretterjesztő olvasmány alapján ismerkedés a magyarországi nemzetiségekkel és a cigány/horvát/sváb nemzetiségek ünnepi szokásaival.Személyes szokások táblázatba foglalása. | Szokás, népszokás, hagyományőrzés, nemzetiség, népcsoport, kulturális értékek. | A tanulók ismerjék fel a szokások szervező és összetartó funkcióját.Tárják fel és értékeljék saját és közvetlen közösségeik szokását: melyeken lenne jó változtatni.A nemzetiségek jobb megismerésével erősítsék a más kultúrkör elfogadását. | Tankönyv, füzet, vonalzó, rajzlap, rajzeszközök, tojásfestő anyagok, tojás | Memóriajátékkal szokások sorolása.Alkotó tevékenység: bolgár tojásfestés Projektfeladat: osztályszokások gyűjtése, ábrázolása |
| Közösség, szokás, hagyományőrzés, család, összetartozás, együttműködés, szeretet, mások megismerése, elfogadása. |

| **Óra** | **Téma, tartalom** | **Ajánlott tevékenységformák, módszertani javaslatok** | **Felmerülő fogalmak** **Értékek** | **Célok, fejlesztendő kompetenciák** | **Javasolt taneszközök** | **Egyéb javaslatok a témakörhöz (**projekt, gyűjtőmunka, játék stb.) |
| --- | --- | --- | --- | --- | --- | --- |
| 15-16. óra | **Öltözködés**Az öltözködés változása, korszakot, népcsoportot, társadalmi és anyagi helyzetet és személyiséget kifejező szerepe. | Képek segítségével ismerkedés magyar viseletekkel különböző korokban.Tudod-e? szöveg az éghajlat hatásáról az öltözködésre.Olvasmány alapján kedvenc ruhadarab bemutatása.Állítások és képek segítségével vita az öltözködésről, az emberek öltözködés alapján történő megítéléséről.Képeken bemutatott magyar népi motívumok alkalmazása mai viseleten. | Öltözködés, viselet, népi motívum, ízlés, divat, márkás. | A tanulók tudatosítsák, milyen tényezők befolyásolják az öltözködés módját.Törekedjenek a ruha viselőjének elfogulatlan megítélésére, ne a divat és a trendek alapján fogadják csak el társukat. Tárják fel (rejtett) sztereotípiáikat. Értsék, hogy a ruházkodásnak anyagi feltételei is vannak.Ismerkedjenek a hagyományos magyar öltözködési, ruházati motívumokkal, merjék ezeket tetszésük szerint használni. | Tankönyv, füzet, rajzlap, rajzeszközök, újság, olló, ragasztó | „Bőrönd Ödön” játékkal ruhadarabok neveinek gyűjtéseAlkotó tevékenység:öltözék tervezése, díszítéseGyűjtőmunka:ruhadarabokról szóló mesék keresése és eljátszása |
| Önismeret, változás, elfogadás, előítélet-mentesség, szépség, tisztaság, megértés, önbizalom, önelfogadás. |
| 17. óra | **Távoli kultúrák**Más kultúrákkal ismerkedés. A világ más tájain élő gyerekek körülményei. | Gyermekjáték, ábrák és szövegek segítségével ismerkedés más kultúrákkal.Képek alapján beszélgetés nehéz körülmények között élő gyerekekről.Kérdéssor írása más országból érkező gyerekekhez. | Ország, nép, kultúra, játék, ünnep, vallás, szokás, hangszer, életkörülmények. | A tanulók kezdjék tudatosítani, hogy minden kultúrában hasonló – bár formájában más – elemek találhatók. Ne csak a különbségekre figyeljenek fel, hanem a hasonlóságokra is (játék, vallási ünnep, családi ünnep).Növekedjen érdeklődésük más kultúrák iránt.Fejlődjön empátiájuk a náluk sokkal nehezebb körülmények között élő gyerekek iránt. Egyben fokozottan becsüljék meg saját életkörülményeiket. | Tankönyv, füzet, hajtogató lap, olló | Alkotó tevékenység:origami hajtogatás |
| Mások megismerésére törekvés, nyitottság, elfogadás, pozitív gondolkodás, empátia, sokszínűség értékelése. |

| **Óra** | **Téma, tartalom** | **Ajánlott tevékenységformák, módszertani javaslatok** | **Felmerülő fogalmak** **Értékek** | **Célok, fejlesztendő kompetenciák** | **Javasolt taneszközök** | **Egyéb javaslatok a témakörhöz (**projekt, gyűjtőmunka, játék stb.) |
| --- | --- | --- | --- | --- | --- | --- |
| 18. óra | **Elfogadás*****(részösszefoglaló, projekt jellegű feldolgozás – a lecke kihagyható vagy máshová tehető)***A különböző kultúrájú, anyagi hátterű vagy társadalmi helyzetű, öltözködésű, testi állapotú társak megismerése, elfogadása. | Képek alapján gyerekek közötti hasonlóságok és különbségek megfigyelése.Képek alapján előzetes megítélések, feltételezések előhívása. Szövegek segítségével mások élethelyzetének jobb megismerése, önreflexió saját ítéleteinkről.Beszélgetés az elfogadás feltételeiről. | Hasonlóság, különbség, életkörülmények, külföldi, idegen, új ismerős, lakótárs, elfogadás, befogadás, segítség. | A tanulók kezdjék vizsgálni, mi alapján és milyen ítéleteket alkotnak az újonnan megismert emberekről, különösen, ha különböznek tőlük.Törekedjenek a másik jobb megismerésére, hátterének megértésére, az előítélet-mentességre.Fejlődjön empátiájuk a náluk nehezebb körülmények között élő emberek iránt. Gondolkodjanak azon, mi mindennel segíthetik a csoportba illeszkedésüket.Együttműködés, fantázia, nézőpontváltás, önismeret, kommunikáció fejlesztése. | Tankönyv, füzet, íróeszközök | "Illesz közénk" játékkal egymás jobb megismeréseAlkotó tevékenység:karakterek, szituációk, párbeszédek kitalálása, eljátszása |
| Önismeret, önreflexió, változás, mások megismerésére törekvés, nyitottság, elfogadás, előítélet-mentesség, pozitív gondolkodás, empátia, sokszínűség értékelése, segítség. |
| 19. óra | **Fejezet végi ismétlés, összefoglalás, értékelés*****vagy*****szabadon tervezhető óra (pl. kimaradt feladatok, választott projektek feldolgozása számára)** |

| **Óra** | **Téma, tartalom** | **Ajánlott tevékenységformák, módszertani javaslatok** | **Felmerülő fogalmak** **Értékek** | **Célok, fejlesztendő kompetenciák** | **Javasolt taneszközök** | **Egyéb javaslatok a témakörhöz (**projekt, gyűjtőmunka, játék stb.) |
| --- | --- | --- | --- | --- | --- | --- |
| **II. A világ körülöttünk** |
| 20. óra | **Tárgyaink**Az ember által teremtett tárgyi környezet szerepe mindennapjainkban, fejlődés, találmányok. A számítógép és az internet használata, hatásai. | Ráhangoló képes feladattal tárgyak megfigyelése.Beszélgetés a személyes tárgyakhoz való viszonyról, azok értékéről.Képek és Tudod-e? szöveg segítségével ismerkedés a tárgyak fejlődésével.Beszélgetés a tárgyak hétköznapi funkciójáról, fontosságukról.Szöveg és kérdések alapján beszélgetés a számítógép és az internet használatáról. | Tárgy, eszköz, anyag, technológia, újítás, találmány, érték, értékes, számítógép, internet, kapcsolattartás, információ, közösségi oldal. | A tanulók vizsgálják meg saját tárgyi környezethez fűződő viszonyukat: mit és hogyan értékelnek. Tudatosítsák, hogy a mára hétköznapinak számító környezet is sok szellemi és fizikai munka által jött létre, becsüljék meg saját életkörülményeiket.Gondolják végig internethasználati szokásaikat, a lehetséges veszélyeket.Kreatív munka révén törekedjenek jobb jövőképre. | Tankönyv, füzet, rajzlap, rajzeszközök | Projektmunka:jövőbeli élőhely tervezése, tárgyak technológiák elképzelése |
| Önismeret, önkontroll, egymásra figyelés, felelősség a tárgyi környezet és a társak iránt, empátia, kreativitás, fejlődés, jobbító szándék. |

| 21. óra | **A tárgyak sorsa**Környezettudatosság fejlesztése a tárgyak sorsát követve. Tudatos fogyasztói szemlélet fejlesztése a reklámok hatását vizsgálva. | A tárgyak eredetének és sorsának végiggondolása kérdések és vers segítségével.Önismereti kérdéssor és vita alapján beszélgetés a fogyasztásról.A hulladékgazdálkodásról szóló Tudod-e? szöveg feldolgozása.Képek és kérdéssor segítségével beszélgetés a reklámok szerepéről, hatásáról.Reklám hatásmechanizmusának megismerése egy reklám tervezésével. | Tárgy, vásárlás, fogyasztás, hulladék, szennyezés, szelektív gyűjtés, újrahasznosítás, reklám, tudatos vásárló. | A tanulók vizsgálják meg saját fogyasztói viselkedésüket: mennyire igénylik az új tárgyakat, hogyan viszonyulnak a pénzhez, hogyan hatnak a reklámok rájuk. Tudatosítsák, hogy a hétköznapi tárgyak létrehozása is nagy mértékben terheli a környezetet. Becsüljék meg már meglévő tárgyaikat. Fejlődjön felelősségérzetük, tudatos gondolkodásuk, önkritikájuk.Gyűjtőmunka révén gyakorolják az információszerzést környezetvédelmi témákban. | Tankönyv, füzetinternetkapcsolat, digitális eszköz, rajzlap, rajzeszközök | Kutatómunka:internetes anyagok keresése a "szemét az óceánban" és a "tudatos vásárló 12 pontja" témához kapcsolódvaAlkotó tevékenység:környezettudatos ötleteket bemutató plakát tervezéseProjektfeladat: reklám készítése |
| --- | --- | --- | --- | --- | --- | --- |
| Önismeret, önreflexió, kritikai gondolkodás, felelősség, előrelátás, tudatosság, környezetvédelem, együttműködés. |

| **Óra** | **Téma, tartalom** | **Ajánlott tevékenységformák, módszertani javaslatok** | **Felmerülő fogalmak** **Értékek** | **Célok, fejlesztendő kompetenciák** | **Javasolt taneszközök** | **Egyéb javaslatok a témakörhöz (**projekt, gyűjtőmunka, játék stb.) |
| --- | --- | --- | --- | --- | --- | --- |
| 22. óra | **Lakóhelyünk**Épített környezetünk fontossága, megőrzése. | Idézet és képek alapján beszélgetés környezetünkről.Tudod-e? szöveg, képek és gyűjtőmunka segítségével ismerkedés az épített környezettel.Olvasmány és kép alapján beszélgetés az épített környezet romlásáról. | Lakóhely, építmény, emberi alkotás, pusztulás, megóvás, környezet. | A tanulók vegyék észre épített környezetük értékeit. Törekedjenek megismerésükre, állaguk megőrzésére, szépítésükre, nőjön felelősségérzetük.Ismerkedjenek meg olyan tevékenységekkel, amelyek mintául szolgálhatnak a környezetük megóvása érdekében. | Tankönyv, füzetinternetkapcsolat, digitális eszköz, rajzlap, rajeszközök | Kacskaringó-rajzolós játék során a gyermeki fantázia, kreativitás fejlesztéseKutatómunka, projektfeladat:internetes anyagok keresése a környezet megóvása, szépítése és a világ hét új csodája témákhoz kapcsolódvaAlkotó tevékenység:lakóhelyi épület bemutatása, történetének ábrázolása |
| Kritikai gondolkodás, környezet megfigyelése, felelősség, előrelátás, tudatosság, hagyományőrzés, múlt értékei, lakóhelyhez kötődés, szépítés, megóvás, környezetvédelem, együttműködés. |
| 23-24. óra | **Világörökség**Mindazok az értékek, amelyeket örökül hagyunk utódainkra: épített és természeti környezet, az egyén felelőssége a jövőért.  | Szólás értelmezése alapján beszélgetés a jövőért érzettfelelősségről.Az "örökbe fogadás" mint felelősségvállalás értelmezése szöveg segítségével.Tudod-e?, képek és internetes gyűjtőmunka révén ismerkedés a világörökséggel.Szöveg és kép hívja fel a figyelmet a zöldterületek fontosságára.Képek alapján véleményalkotás a környezetkárosításról, ötletgyűjtés a javításról.Környezetvédelmi fogalmak értelmezése. | Örököl, kölcsön kap, (világ) örökség, építés, védelem, újrahasznosítás, fenntartható fejlődés, biogazdálkodás, üvegházhatás, globális felmelegedés természetvédelem.  | A tanulók legyenek tudatában, hogy természeti és épített környezetünk megóvása közös feladatunk.Kritikusan értékeljék az emberi tevékenységet ebből a szempontból.Törekedjenek a megőrzésére, nőjön felelősségérzetük. Figyeljék meg közvetlen környezetüket, hogyan lehet javítani rajta.Ismerkedjenek meg olyan tevékenységekkel, amelyek mintául szolgálhatnak a környezetük megóvása érdekében. | Tankönyv, füzetinternetkapcsolat, digitális eszköz, rajzlap, rajzeszközök | Kutatómunka:világörökségi helyszínek, környezetvédelmi fogalmakProjektfeladat:természetvédelmi területek és szabályok gyűjtése, növényültetés tervezése.Alkotó tevékenység:növényültetés |
| Önismeret, önreflexió, kritikai gondolkodás, felelősség, előrelátás, tudatosság, környezet megfigyelése, környezetvédelem, hagyományőrzés, múlt értékei, lakóhelyhez kötődés, szépítés, megóvás, együttműködés. |

| **Óra** | **Téma, tartalom** | **Ajánlott tevékenységformák, módszertani javaslatok** | **Felmerülő fogalmak** **Értékek** | **Célok, fejlesztendő kompetenciák** | **Javasolt taneszközök** | **Egyéb javaslatok a témakörhöz (**projekt, gyűjtőmunka, játék stb.) |
| --- | --- | --- | --- | --- | --- | --- |
| 25. óra | **Felelősség*****(részösszefoglaló, projekt jellegű feldolgozás – a lecke kihagyható vagy máshová tehető)***Felelősség önmagunkért és társainkért, környezetünkért különböző élethelyzetekben | Hétköznapi helyzetekben elképzelt szereplők tetteinek eljátszása, majd megbeszélése, megítélése.Beszélgetéssel saját viszonyulások feltárása.Szavak és képek alapján a felelősség, felelős/felelőtlen viselkedés meghatározása, a felelős személy megkeresése, saját felelősségünk behatárolása. | Felelős, felelősség, (felelősséget vállal/érez, kibújik a felelősség alól), gondoskodás, megóvás. | A tanulók ismerjék fel, milyen sokféle helyzetben és értelemben jelenhet meg a felelősség az életünkben.Legyenek tisztában életkorukhoz igazodó felelősségi köreikkel, cselekvéseik következményeivel.Éljék át, hogy a felelősség felvállalása egyben jó megoldásokhoz, jobb helyzetekhez is vezethet.Együttműködés, fantázia, nézőpontváltás, önismeret kommunikáció fejlesztése. | Tankönyv, füzet | "Mindenki segíthet" játékkal a segítség kipróbálása.Alkotó tevékenység:karakterek, párbeszédek kitalálása, eljátszása |
| Önismeret, önreflexió, kritikai gondolkodás, egyéni és közös felelősség, felelősségvállalás, kitartás, tudatosság, előrelátás, együttműködés, segítség, jobbító szándék, kreativitás. |
| 26. óra | **Fejezet végi ismétlés, összefoglalás, értékelés*****vagy*****szabadon tervezhető óra (pl. kimaradt feladatok, választott projektek feldolgozása számára)** |

| **Óra** | **Téma, tartalom** | **Ajánlott tevékenységformák, módszertani javaslatok** | **Felmerülő fogalmak** **Értékek** | **Célok, fejlesztendő kompetenciák** | **Javasolt taneszközök** | **Egyéb javaslatok a témakörhöz (**projekt, gyűjtőmunka, játék stb.) |
| --- | --- | --- | --- | --- | --- | --- |
| **III. Valóság és képzelet** |
| 27-28. óra | **Fantázia****A** képzelőerő szerepe alkotásainkban, kreatív megoldásokban, játékban.Az én a virtuális világban: játékok. | Képek alapján és projektmunkában ötletelés tárgyak különböző hasznosításáról.Művészi ábrázolásokhoz történet, cím kitalálása.Mese elemzése, szereplők leírása, történet folytatása.Beszélgetés arról, milyen az internet világában megjelenő személyiségünk, mennyire vagyunk őszinték, miért mutatkozhatunk másnak.  | Fantázia, képzelet, alkotás, művészet, találékonyság, valóság, virtuális világ. | A tanulók vegyék észre, miért, milyen helyezetekben fontos az ember kreatív képessége. Keressék meg magukban, tapasztalataikban kreatív hajlamukat, érezzék át a közös alkotás, az új létrehozásának örömét.Tudják elkülöníteni a valóságos és virtuális személyiséget. Növekedjen felelősségérzetük és óvatosságuk az internetes tevékenységeikben. | Tankönyv, füzet, rajzlap, rajzeszközök, újságok, olló, ragasztó | Alkotó tevékenység:képregény készítése újságkivágások alapján, fogalmazás a képzelettel alkotott művekrőlProjektfeladat: hétköznapi tárgyak továbbfejlesztése |
| Önismeret, önelfogadás, kritikus gondolkodás, kreativitás, újító szándék, nyitott, rugalmas gondolkodás, együttműködés, óvatosság. |
| 29. óra | **Megismerés**A világ megismerésnek folyamata, a tanulás, kíváncsiság. | Képek és szövegek segítségével beszélgetés a tudományos eredmények és eszközök fejlődéséről, az elméletek átalakulásáról.A kíváncsiság értelmezése a tanulás és az emberi viszonyok kapcsán.  | Megismerés, tanulás, tudomány, kutatás, eszközök, kérdés, magyarázat, kíváncsiság. | A tanulók értsék meg, hogy a világról alkotott tudásunk állandóan változik, az egyén és az emberiség szintjén is.Ismerjék fel magukban a természetes kíváncsiságot, mutassák be egyéni tudásukat.Vegyék észre a megismerés bizonyos korlátait, nehézségeit. | Tankönyv, füzet | "Csak egy perc" játékkal érdekes információk bemutatása |
| Önismeret, kritikus gondolkodás, kreativitás, tanulási, megismerési szándék, nyitott, rugalmas gondolkodás, változás, fejlődés. |

| **Óra** | **Téma, tartalom** | **Ajánlott tevékenységformák, módszertani javaslatok** | **Felmerülő fogalmak** **Értékek** | **Célok, fejlesztendő kompetenciák**  | **Javasolt taneszközök** | **Egyéb javaslatok a témakörhöz (**projekt, gyűjtőmunka, játék stb.) |
| --- | --- | --- | --- | --- | --- | --- |
| 30-31. óra | **Igazság*****(részösszefoglaló, részben projekt jellegű feldolgozás)***Az igazság értelmezése, egyéni meglátások összevetése, tények, igazságtétel.  | Olvasmányok segítségével az igazság, igazságosság, hazugság, csalás fogalmainak értelmezése.Történetek felidézése, elemzése igazság/ őszinteség/ hazugság szempontjából.Játék és kép alapján a nézőpontváltás gyakorlása, más-más egyedi szemszögből való megítélés feltárása. A tény és vélemény közötti különbség felismerése. Szituáció elemzése, párbeszédek eljátszása az információ közvetítésének elemzése. | Igazság, igazságosság, hazugság, csalás, igazságtétel, tény, vélekedés, megítélés. | A tanulók kezdjék megérteni, hogy a tények megfigyelése is, és különösen a véleményalkotás mindig egyéni, több tényező befolyásolhatja. Próbálják elkülöníteni az információban a tényt és a vélekedést.Az igazságosság, becsületesség, őszinteség mint érték jelenjen meg számukra.Elemezzék saját és mások motivációit is hétköznapi helyzetekben az igazság kapcsán.Együttműködés, fantázia, nézőpontváltás, önismeret kommunikáció fejlesztése. | Tankönyv, füzet | "Kinél van a bokréta?" játékkal az igazság/hazugság felismeréseAlkotó tevékenység:helyzetek és párbeszédek kitalálása, eljátszása |
| Önreflexió, önismeret, kritikai gondolkodás, mások véleményének, nézőpontjának megismerése, ítéletalkotás. |
| 32-33. óra | **Kezdet és vég**Keletkezés és születés, teremtéstörténetek, eredetmondák, pusztulás, halál, gyász. | Képek és szöveg segítségével beszélgetés a dolgok eredetéről, keletkezéséről.Olvasmányok alapján a teremtés és eredetekről alkotott gondolatok megismerése.Vers alapján beszélgetés születésről, életről, növekvésről, fejlődésről, halálról.Olvasmány segítségével a gyász bemutatása. | Keletkezés, születés, teremtés, világmagyarázat, eredet, fejlődés, élet, halál, gyász. | A tanulók ismerkedjenek meg az életre vonatkozó kérdésekkel, az ezekre adható válaszokkal és a válaszadás nehézségeivel.Beszéljenek a halálról, mint az élet részéről, és a gyászról is mint természetes érzésről.Az élet mint érték jelenjen meg számukra, tudatosítsák más élőlények iránti felelősségünket. | Tankönyv, füzetinternetkapcsolat, digitális eszköz, rajzlap, rajzeszközök | Alkotó tevékenység:rajz készítése az élet örömérőlProjektfeladat: kutatómunka és előadás veszélyben lévő élőlényekről |
| Önismeret, önazonosság, megismerési/megértési szándék, nyitott gondolkodás, változás, fejlődés, élet, szeretet, pozitív gondolkodás. |

| **Óra** | **Téma, tartalom** | **Ajánlott tevékenységformák, módszertani javaslatok** | **Felmerülő fogalmak** **Értékek** | **Célok, fejlesztendő kompetenciák** | **Javasolt taneszközök** | **Egyéb javaslatok a témakörhöz (**projekt, gyűjtőmunka, játék stb.) |
| --- | --- | --- | --- | --- | --- | --- |
| 34. óra | **Fejezet végi ismétlés, összefoglalás, értékelés*****vagy*****szabadon tervezhető óra (pl. kimaradt feladatok, választott projektek feldolgozása számára)** |
| 35-36. óra | **Év végi ismétlés, összefoglalás, értékelés*****vagy*****az alsó tagozatos erkölcstantémák felidézése, saját fejlődés értékelése*****vagy*****szabadon tervezhető óra (pl. kimaradt feladatok, választott projektek feldolgozása számára)** |

**JÁTÉKLEÍRÁSOK**

**Bumm**

A játék során a játéktérben szabadon sétáljanak a gyerekek úgy, hogy ne érjenek egymáshoz, de a szemkontaktust próbálják felvenni a szemből érkezővel. Amikor a játékvezető hangosan elkiáltja, hogy “BUMM”, mindenki a hozzá legközelebb álló gyerekkel alkosson párt, és köszöntsék egymást. A következő BUMM-nál indul a séta tovább.

A játék célja, hogy minél változatosabb köszöntési módokat használjanak a gyerekek minden egyes új kör során. Fejleszti az egymásra figyelést, a kommunikációs készségeket, kreativitást.

**Családi perpatvar**

A résztvevők körben ülnek. A játék megkezdése előtt gyűjtsünk minél több családtagokra vonatkozó szót (*apa, anya, hugi, öcsi, bátyus, nővér, nagymami, nagyapa, dédimama, dédipapa, keresztanya, keresztapa, nagynéni, nagybácsi, unokahúg, unokaöcs, unokanővér, unokabáty…stb.*), majd a memóriajátékokhoz hasonlóan minden gyerek választ egyet ezek közül.

A játékmester a kör közepén áll, és amikor kimond két szót a felsoroltak közül, azoknak a gyerekeknek, akik a szó tulajdonosai helyet kell cserélniük, de eközben a játékvezetőnek is helyet kell keresni magának. Akinek nem jut ülőhely, beáll a kör közepére és ő lesz a játékmester. Ha azt mondja kör közepén álló játékos, hogy *családi perpatvar*, akkor mindenki helyet cserél valakivel, s folytatódik a játék elölről. Figyelemfejlesztésre, gyorsaságra, reakcióképesség fejlesztésére alkalmas.

**Amilyen az adjonisten**

A játékosok párba állnak. Mindketten kapnak egy-egy mondatot. (Nem kell, hogy ezek összefüggjenek, lehet két ugyanolyan, vagy egyszerű kérdés-felelet, pl. *Milyen nap van ma? Azt hiszem, hétfő*. Lényeg az, hogy ne a mondatok értelme legyen fontos.) Az első játékos kimondja a mondatát egy bizonyos stílusban/ hangsúllyal/ érzelemmel, és a másiknak ugyanolyan stílusban kell válaszolni rá. Érdekes megfigyelni, és a tapasztalatokról kérdezni, amikor kedvesen/ aggresszívan nyilvánulnak meg.

Változat: Éppen ellenkező / más stílusban válaszoljanak egymásnak. Utána lehet beszélgetni arról, mit vált ki egy-egy stílus, hangsúly, arckifejezés. Melyik segíti elő legjobban a kommunikációt?

**Király, király, adj katonát**

Hagyományos magyar népi játék. Arról szól, hogy az ellenség csapatláncát át kell szakítania a játékosnak ahhoz, hogy maga mellé állítsa az ellenséges csapat egyik játékosát.

Először is feláll a két csapat egymással szemben. Aztán az egyik csapat tagja elmondja a mondókát: K*irály,király adj katonát!* Az ellenséges csapat: *Nem adunk!* Az első csapat: *Akkor szakítunk!* Az ellenség: *Szakíts, ha bírsz!* Ekkor a csapatból kiválasztott ember nekirohan az ellenség láncának, és ennek két következménye lehetséges:

**1.** Sikerül áttörni a falat, és a két gyerek (akiket átszakított a játékos) közül kiválasztja az egyiket, és átviszi a saját csapatába.

**2.** Ha nem sikerül átszakítani, a szakító áll át abba a csapatba, amit megtámadott. Ezután ugyanezt teszi a másik csapat is.

Ez mindaddig folytatódik, amíg az egyik csapatban már csak egy fő marad.

**Pünkösdi királynéjárás**

Lányok csoportos játéka pünkösdvasárnap délelőtt. (Nagyobb lányok és kisebbek együtt játszhatják.)

Szereplők: pünkösdi királyné, négy kísérője, két sziromszóró kislány, két nagyobb kislány, akik majd a királynét emelik, öt versmondó s a többiek. Mindenki szépen felöltözik: piros pöttyös (babos) vagy kisvirágos bő szoknya, fehér inggel. Hajuk befonva, virággal, piros pántlikával ékesítve. A pünkösdi királyné a legkisebb leányka. Fehér ruhába öltöztetik, szalagokkal ékesítik, fejére virágokból font koszorút tesznek. Négy nagyobb leányka fehér fátylat tart föléje.

A játék elején a fátylat leengedik a fejére s egy leányka csengő hangon megkérdezi a háziakat a tankönyvben szereplő verssel vagy a *“Szabad-e megmutatni a pünkösdi királynét?”* kérdéssel. Ha szabad, fölemelik a fátylat, s bevonulva, egymás kezét fogva követi a lányok csoportja a királynét és négytagú kíséretét, Két kislány elöl megy, s virágszirmokat szór. Majd kört formálnak, a királyné a kör közepén áll.

A királyné a következő verset mondja: *„Én kicsike vagyok, szólni alig tudok, Mégis szólok néktek lebegős nyelvemmel, Bor, búza és gyümölcs bővetekben legyen, Házatok békesség, reménység, egészség, Szerencse kísérje, szívemből kívánom!”*

Ezután beáll a körbe, s jobb láb elöl, ringó mozgással, a dal ütemére (hangsúlyra lépnek jobb lábbal előre), kézfogással lassan haladnak körbe, a következő dalt énekelve: *Mi van ma, mi van ma, piros pünkösd napja…*

A dalt többször el lehet énekelni, minden versszak után más kislány mondhat egy-egy verset, kifordulva a körből:

1. vers: „Én gyönge morzsácska vagyok, ím, lássátok, Szavaim halljátok, friss éjszaka járok. Kisasszony rózsája kihajlott az útra, Szedje fel a menyasszony, tegye koszorúba!”

2. vers: „Én kicsike vagyok, a lábaim nagyok, Nincsen az az árok, amit át nem ugrok. Haj, cinkus, cinkus, fehér tulipántos, Hintsetek virágot e mái szent napon!”

3. vers: „Piros pünkösd hajnalán koszorúkat fonjunk! Az én hajam olyan legyen, mint a csikó farka, Még annál is hosszabb, mint a Duna hossza!”

4. vers: „Zab szaporodjon, búza bokrosodjon! Zab szaporodjon, búza bokrosodjon! Felmegyünk a szőlődombra szőlővesszőt szedni, Szél fújja, fújdogálja, szellő ropogtatja!”

5. vers: „Gyönge vessző vagyok, mindenfelé hajlok, Nem anyától lettem, rózsafán termettem, Piros pünkösd napján hajnalban születtem.”

A királyné újra a kör közepén áll, ketten két oldalról hóna alá nyúlva kétszer egymás után fölemelik, miközben a többiek kiabálják: „Ekkora legyen a kendtek kendere! Ekkora legyen a kendtek búzája!”

*Forrás: Kocsis Mihály: Világfa. Calibra kiadó, 1993*

**Bőrönd Ödön**

Memóriajátékként játsszuk! A játék során a gyerekek körben ülnek és egy képzeletbeli bőröndbe rakodnak. Mindenki mond egy ruhanevet, úgy hogy megismétli a már elhangzott szavakat.

**Illesz közénk**

Minden tanuló kap egy szövegkártyára írt tulajdonságot (vagy kiemel magáról valamit – pl. képességet, tudást, érdekességet). Körben járnak a játékosok, ha találkoznak valakivel, felolvassák a egymásnak a tulajdonságukat. Ha úgy gondolják, hogy a tulajdonságok alapján egy csoportot tudnak alakítani, akkor az *“Illesz hozzám / közénk, mert …”* mondat befejezésével indokolják, miért tud csatlakozni az újonnan jövő játékos. Cél az, hogy minél nagyobb létszámú csoportok alakuljanak. Érdemes időkorlátot alkalmazni vagy várni, amíg mindenki bekerül egy csoportba.

**Kacskaringós-rajzolós**

Mindenki rajzoljon egy kacskaringós vonalat egy lapra, majd tegyük őket egy dobozba. Ezután mindenki húzzon egyet. A kacskaringót rajzzá kell alakítani. Kiválaszhatjuk a legötletesebb címűt vagy a legkreatívabb rajzot. Adhatunk feltételt is. Pl. a témához kapcsolódóan a rajz épített alkotáshoz hasonlítson.

**Mindenki segíthet**

A játékosok felének bekötjük a szemét. A többiek krétával rajzolt körökben helyezkednek el a térben, egymástól nagyjából egyforma távolságra. A bekötött szemű játékosoknak át kell jutni a tér túloldalán lévő kijelölt célokhoz (székek, névvel megjelölve). A körökben álló társak segíthetik őket beszéddel, érintéssel, de a körből nem léphetnek ki (azaz nem kísérhetik végig őket a célig úgy, mint a bizalom-játékban). A játék lényege, hogy a körben álló játékosok csak egy bizonyos területen és ideig tudnak segíteni, tehát amint a bekötött szemű társuk innen kilép, másnek kell átvenni a segítő feladatát. Ezért ki kell a játékvezetőnek tapasztalni, hogy milyen távolságra legjobb rajzolni a köröket (és mekkorák legyenek).

**Csak egy perc**

A játék lényege, hogy meghatározott ideig (egy percig) kell beszélni folyamatosan egy adott témáról.

**Kinél van a bokréta?**

A játékosok körbeálnak, egyikük kimegy a teremből. Az egyik játékos a kezébe rejt egy tárgyat (a „bokrétát” – amely bármi lehet), egy másik játékost pedig kijelölnek "az igazmondó"-nak. (Nehezíti a feladatot, ha a bokrétát tartó játékos is lehet ez a személy.) A többi játékos nem mondhat igazat. A visszatérő játékosnak ki kell találnia, hol van a bokréta. Kérdéseket tehet fel: *Kinél van a bokréta? Ildinél van a bokréta? Te tudod, hol van a bokréta? Nálad van a bokréta?* stb. A játék érdekessége az – és erre kérdezzünk rá a végén –, hogyan lehet észrevenni, ki mond igazat és ki nem. Bizonyos számú kérdés után a kérdező játékos tippeljen, kinél lehet a keresett tárgy.

**A TANKÖNYBEN NEM SZEREPLŐ SZÖVEGEK ELÉRHETŐSÉGE**

**Benedek Elek: Az égig érő fa***.* Benedek Elek: Magyar mese- és mondavilág I. A csodaszarvas. Móra Ferenc Ifjúsági Könyvkiadó, 1987 [http://mek.oszk.hu/04800/04833/04833.htm - 3](http://mek.oszk.hu/04800/04833/04833.htm#3) [2016.08.25.]

**Fecske Csaba: A mi családunk**. <http://koltogeto.blog.hu/tags/fecske_csaba> [2016.08.25.]

**Benedek Elek: A só***.* Benedek Elek: Magyar mese-és mondavilág I. A csodaszarvas. Móra Ferenc Ifjúsági Könyvkiadó, 1987 [http://mek.oszk.hu/04800/04833/04833.htm - 91](http://mek.oszk.hu/04800/04833/04833.htm#91) [2016.08.25.]

**Lengyel Dénes: A magyar korona – részlet***.* Lengyel Dénes: Régi magyar mondák, Móra Ferenc Ifjúsági Könyvkiadó, 1974

Nagyon bölcsen, igen jól tudta István király, hogy népét a pusztulástól csak úgy őrizheti meg, ha a nyugati szokásokat és a keresztény vallást az országban meggyökerezteti. Ezért nagy buzgalommal folytatta atyja, Géza fejedelem munkáját, és mint jó pásztor, erős kézzel térítette népét a helyes útra. Amikor a nyugati országok papjai és szerzetesei meghallották, hogy István király az egész népet megtéríti, nagyon megörültek. Mindjárt felkerekedtek, és jöttek, özönlöttek mindenfelől, hogy a pogány magyarokat helyes útra tereljék, tévelygő lelkűket Krisztusnak megnyerjék. A nyugati papok és szerzetesek éjt nappallá téve fáradoztak, és a sok fáradozást siker koronázta: a magyar nép keresztény hitre tért. Örömmel látta ezt István király, és azt gondolta, hogy munkájára a pápa úr áldását kéri.

Hívatta ez okáért Asztrik apátot, és azt mondta neki:

– Atyám, itt az ideje, hogy munkánkra a pápa úr áldását kérjük. De nemcsak pápai áldás, korona is kell a magyar királyoknak, hogy éppen úgy megkoronázzák őket, mint a többi keresztény fejedelmeket. Menj hát Rómába, atyám, és kérj áldást meg koronát a pápa úrtól.

– Úgy legyen, ahogy kívánod – mondta az apát, s mindjárt elindult Rómába, hogy a pápa úrtól áldást és koronát kérjen. De akárhogy sietett, megelőzte az apátot a lengyel fejedelem követe: az is koronát kért a maga uralkodójának, a lengyel fejedelemnek. Már el is készült a korona a lengyel fejedelem számára, II. Szilveszter pápa éppen el akarta küldeni, amikor egy éjjel csodálatos álmot látott.

Álmában az úr angyala jelent meg előtte, és így szólt hozzá:

– Holnap egy ismeretlen nép követei érkeznek hozzád, akik fejedelmük számára koronát kérnek. Add nekik a kész koronát, mert őket illeti. Másnap a pápa úr előtt megjelent Asztrik apát, és István király nevében áldást és koronát kért. A pápának eszébe jutottak az angyal szavai, és meghajolt Isten akarata előtt.

Azt mondotta Asztrik apátnak:

– Én apostoli vagyok, István fejedelem pedig apostol. Ezekkel a szavakkal átadta a szent koronát az apátnak. Milyen szép ajándékot küldött a pápa úr az első királynak! A magyar korona csillog-villog az aranytól, középen a Megváltó képét, körben pedig az apostolokét mutatja. A Megváltó feje fölött a nap, a hold és a csillagok képe ragyog, mellette két élőfa áll. A szép fényes koronával az első királyt ünnepélyesen megkoronázták, aztán a koronázási jelvényeket Székesfehérváron ünnepélyesen elzárták. De azért gyakran elővették, mert a sátoros ünnepeken újra meg újra a király fejére tették a koronát. A magyar korona maga az egész ország, hazánk földjének minden gazdagsága, és népének egész boldogsága. [...]

**Reményik Sándor. Erdélyi március**. <http://mek.oszk.hu/01000/01052/html/vers1006.htm> [2016.08.25.]

**Lars kalandja a sasmadárral**. Knud Rasmussen nyomán átírta Pénzesné Börzsei Anita

**Amit elmesélek most nektek, az idők kezdetén történt. Lars, az eszkimó fiú még nagyon kicsi volt, még soha nem indult egyedül vadászni. De a szíve azt súgta neki, itt az idő, hogy ő is csatlakozhasson a nagy vadászok sorába.**

**Ezért hát felöltötte ruháját, magához vette dárdáját és útnak indult. Arcába fújt a jeges sarkvidéki szél, de ment rendületlenül. A következő széllel hatalmas sas csapott le az égből, és mielőtt dárdájával felnyársalhatta volna, a madár magával ragadta Larsot. Azt hitte menten felfalja őt a hatalmas szárnyas. Azonban nem így történt. Sokáig repültek, amikor a sasmadár leszállt végre vele.**

**A hely, ahová érkeztek meleg volt és barátságos. Sok sasmadár élt itt együtt. A kunyhó közepén tűz égett, a vendéget a fő helyre ültették, kedvesen köszöntötték, majd megkínálták étellel, itallal. Az este során aztán előkerültek a dobok, megkezdődött a tánc és az éneklés. Lars csodálattal nézte a hatalmas madarakat, ahogy önfeledten ünnepelnek.**

**A fáradságtól csakhamar elaludt, s amikor felébredt a saját iglujukban találta magát. Elmesélte övéinek, milyen csodálatos ünnep részese lehetett. A többiek sóvárogva hallgatták, és elhatározták, hogy ők is szeretnének együtt lenni, étkezni, énekelni, zenélni, táncolni.**

**Hamarosan elkészítették közösen az ünnepi helyet, amelyet az „Énekek házának” neveztek el. Ezután minden közös vadászat után – ahová már Larsot is magukkal vitték – itt gyűltek össze, megtisztították fegyvereiket, asztalt terítettek, majd dobokat vettek a kezükbe.**

**Önfeledten ünnepelték az együttlét és a közös élmények emlékét.**

***(iglu: hóból épített kunyhó)***

**Lackfi János: Huzakodó**. Lackfi János: A részeg elefánt, Móra Könyvkiadó, 2011 [http://www.lackfi-janos.hu/huzakodo/](http://www.lackfi-janos.hu/category/gyerekeknek/a-reszeg-elefant-2009/page/2/) [2016.08.25.]

**Kosztolányi Dezső: Kalap**. Kosztolányi Dezső: Esti Kornél kalandjai. <http://mek.oszk.hu/00700/00745/00745.htm> [2016.08.25.]

**Lackfi János: A nagy varázslás.** Lackfi János: Domboninneni mesék, Móra Könyvkiadó 2013 [Lackfi János facebook-oldala – 2014. november 9-i bejegyzés](https://www.facebook.com/lackfi/photos/a.377510685710427.1073741828.377461129048716/576594589135368/) [2016.08.25.]

**A világ teremtése***.* Biblia /Teremtés 1-1,5-2,2/, Szent István Társulat, az Apostoli Szentszék Könyvkiadója, 1982 <http://mek.oszk.hu/00100/00176/html/ter.htm> [2016.08.25.]

**Gerlinde Ortner: Nagyi meghalt – részlet**. Ford.: Borbás Mária. Gyógyító mesék, Magyar Könyvklub, 1996

Nagyi meghalt. Anna el sem tudja képzelni, hogy Nagyi nincs többé. Anna nagyon szerette Nagyit – és most már sohasem fogja viszontlátni a nagymamáját?

Otthon nyomott a hangulat, minden csendes, a szülők halkan beszélgetnek. Mama néha lopva letörli könnyeit, papa zavartan köhécsel. Annának ennyit mondtak komolyan a szülők:

– Nagyi a mennyországban van. Ott sokkal jobban érzi magát, már nem fáj neki semmi.

– De én úgy szeretem! Miért nincs már itt? Hogyhogy jobban érzi magát? Miért halt meg? – kérdi kétségbeesetten Anna.

– Hiszen tudod, hogy nagyon beteg volt. És nagyon öreg is volt már. Olyankor a szív elfárad, és egy napon nem ver tovább – válaszolnak a szülei, és szomorúan elfordítják a tekintetüket.

– Csak a beteg, öreg emberek halnak meg? Mamának és papának is el fog fáradni a szíve? Azt hiszem, néha gyerekek is meghalnak. Fáj a meghalás? Mit jelent az, hogy a mennyországban van? Az én tengerimalacom is ott van, amelyik tavaly elpusztult? Nagyi most az én tengerimalacommal játszik? Lát engem most Nagyi?

Ezek a kérdések foglalkoztatják Annát, de nem meri gyászoló szüleit zaklatni.

Anna nyugtalanul forgolódik az ágyban. Hirtelen maga előtt látja Nagyi kedves, ismerős arcát. Emlékszik a sok mesére, gyerekversre, amit olyan gyakran hallott nagymamájától. [...]

Annának eszébe jut, hogy van valahol egy rajz, amit Nagyitól kapott. Mindjárt kutatni is kezd a fiókjában, megtalálja, leveszi a falról a Snoopy-posztert, és a helyére akasztja Nagyi rajzát. Ekkor lépnek a szobába a szülők, és a rajz láttán elered a könnyük. Jólesik, ha az ember néha kisírhatja magát. Mindannyian megkönnyebbülnek, sok szépet mesélnek egymásnak Nagyiról, és most végre Anna is elkérdezheti valamennyi kérdését.